

**โครงการ ปีการศึกษา 2564**

**โรงเรียนศรีสำโรงชนูปถัมภ์อำเภอศรีสำโรง จังหวัดสุโขทัย**

**ชื่อโครงการ** พัฒนาคุณธรรม จริยธรรมและค่านิยมมาตรฐานสังคมและชุมชนแก่นักเรียน(รหัส309)

**ฝ่าย** ส่งเสริมพฤติกรรมนักเรียน

**ลักษณะโครงการ** โครงการต่อเนื่อง

**สนองนโยบายของสำนักงานคณะกรรมการศึกษาขั้นพื้นฐาน**  นโยบายที่ 1.2

**สนองตัวชี้วัดโรงเรียนมาตรฐานสากล เป้าหมายที่ 5**

**สนองกลยุทธ์โรงเรียน** ข้อที่ 5.1-5.2

**สนองมาตรฐานการศึกษาขั้นพื้นฐาน**มาตรฐานที่ 1 คุณภาพผู้เรียน

**ผู้รับผิดชอบโครงการ**  นายพงศกร ยืนยง

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1. หลักการและเหตุผล**

ปัจจุบันสังคมไทยมีปัญหาหลายด้าน ทั้งทางด้านเศรษฐกิจ  การเมืองและสังคม รวมถึงปัญหาที่สำคัญอีกประการหนึ่งซึ่งเป็นปัญหาพื้นฐานอาจทำให้เกิดปัญหาข้างต้นขึ้น นั่นคือ บุคคลในสังคมมีคุณธรรมจริยธรรมเสื่อมลงโดยเฉพาะอย่างยิ่งในกลุ่มเด็กและเยาวชน ซึ่งอาจเกิดเนื่องมาจากความเจริญทางด้านวัตถุกับความเจริญทางด้านจิตใจไม่สมดุลกันและเหลื่อมล้ำต่อกันจึงทำให้สังคมไทยเปลี่ยนแปลงไปจากเดิมอย่างเห็นได้ชัด กล่าวคือแต่ก่อนสังคมไทยเรามีความเป็นอยู่อย่างเรียบง่าย มีจิตใจโอบอ้อมอารีเปี่ยมด้วยคุณธรรม จริยธรรม มีความเป็นอยู่แบบสังคมพอเพียง คือพอกินพอใช้ มีความเอื้อเฟื้อเผื่อแผ่เห็นอกเห็นใจซึ่งกันและกัน แต่ในปัจจุบันสังคมไทยกำลังหันไปหาคำนิยมสมัยใหม่ที่ผิดๆ มีนิสัยชอบฟุ้งเฟ้อหรูหรา ยึดติดอยู่กับบริโภคนิยมและวัตถุนิยมเห็นแก่ตัวกันมากขึ้น การพัฒนาทางด้านวัตถุดูเหมือนว่าจะได้รับการส่งเสริมอย่างจริงจัง แต่การพัฒนาทางด้านจิตใจกลับถูกละเลย จึงทำให้ปัญหาต่างๆ ในสังคมไทยเกิดขึ้นซึ่งนับวันจะทวีคูณและรุนแรงมากยิ่งขึ้นเรื่อยๆเนื่องด้วยสังคมในสมัยปัจจุบันซึ่งเป็นสังคมแห่งยุคเทคโนโลยี ความทันสมัยและสิ่งยั่วยวนใจชวนให้หลงใหล ทำให้คนสมัยนี้อยากลอง อยากรู้ อยากดู อยากเห็น อยากทำและอยากเป็น โดยไม่ได้คำนึงถึงเรื่องความปลอดภัยของตัวเอง อีกทั้งยังขาดความคิด ใคร่ครวญให้ดีในการตัดสินใจที่จะกระทำการอะไรลงไปซึ่งเด็กวัยรุ่นหรือเยาวชนซึ่งเปรียบเสมือนเป็นอนาคตของชาติ เปรียบเหมือนคนที่กำลังไม่รู้ทางที่จะเดินไป เมื่อมีใครแนะนำให้ทำสิ่งใด ก็จะทำสิ่งนั้น ในบางทีหาได้รู้ไม่ว่า สิ่งที่เขาได้ทำลงไปนั้นถูกกับกฎหมายบ้านเมืองกฎจารีตประเพณีอันดีงามของบ้านเมืองถิ่นนั้นหรือไม่ ยกตัวอย่าง เยาวชนในสมัยนี้ จะมีความเป็นตัวของตัวเองสูง และจะคิดว่าตัวเองโตแล้ว มีความคิดเป็นตัวของตัวเอง แต่เขาหารู้ ไม่ว่าความคิดเห็นของเขานั้นบางเรื่องมีข้อผิดพลาด โดยส่วนมากจะมีแรงบันดาลใจจากเพื่อนซึ่งในระดับเยาวชนชั้นกลาง หรือระดับ มัธยม จัดอยู่ในวัยหัวเลี้ยวหัวต่อการที่จะไปจ้ำจี้จ้ำไชมากเกินไปจะทำให้พวกเขายิ่งคิดว่าไม่เข้าใจในตัวพวกเขาเอง กลายเป็นการยิ่งห้ามเหมือนยิ่งยุ แต่ถ้าตามใจมากเกินไปก็จะเป็นการปล่อยให้หลงผิดโดยที่ตัวเขาเองคิดว่าทำถูกต้องแล้ว ซึ่งสิ่งเหล่านี้ได้กลายเป็นปัญหาหลักของสังคมและประเทศชาติอยู่ในปัจจุบันนี้โดยได้แพร่กระจายมากในหมู่เยาวชนของชาติ ทั้งในชุมชนเมืองและตามต่างจังหวัด ซึ่งในวัยอยากรู้และอยากลองนี้ เป็นเรื่องที่อันตรายที่สุด

ฐานะที่เป็นผู้ใหญ่หารู้ไม่ว่าเยาวชนเหล่านี้ใครเป็นอย่างไร แต่เพื่อเป็นการป้องกันให้เยาวชนเหล่านี้ห่างไกลจากอบายมุขและสิ่งเสพติดทั้งมวล จึงเป็นหน้าที่ของทุกฝ่ายที่จะกระทำตัวเป็นผู้บอกทางเดินให้เยาวชนได้รู้จักโทษของสิ่งไม่ดีเหล่านั้นและเนื่องจากศาสนาเป็นสถาบันหลักแห่งความมั่นคงของชาติเป็นพลังสำคัญในการพัฒนาคน  สังคมและประเทศชาติ  จึงควรส่งเสริมให้เยาวชนได้เพิ่มพูนความรู้ความเข้าใจหลักธรรมทางพระพุทธศาสนา  ช่วยให้เกิดความเข้าใจในชีวิต  รวมทั้งร่วมกันธำรงรักษาความเป็นชาติไทยให้เข้มแข็งและส่งเสริมให้มีความเจริญมั่นคงต่อไป

ดังนั้น โรงเรียนศรีสำโรงชนูปถัมภ์จึงตระหนักถึงปัญหาดังกล่าวและมุ่งส่งเสริมให้นักเรียนซึ่งเป็น เยาวชนของชาติได้พัฒนาความรู้ ความดี เพื่ออยู่ในสังคมได้อย่างมีความสุข จึงจัดทำโครงการพัฒนาคุณธรรม จริยธรรมและค่านิยมมาตรฐานสังคมและชุมชนแก่นักเรียนขึ้นโดยเป็นโครงการที่ช่วยพัฒนาเยาวชน ด้วยการพัฒนาจิตและปลูกฝังจริยธรรม [คุณธรรม](https://www.gotoknow.org/posts/tags/%E0%B8%84%E0%B8%B8%E0%B8%93%E0%B8%98%E0%B8%A3%E0%B8%A3%E0%B8%A1) และศีลธรรม ตามหลักพุทธศาสนาอันเป็นแนวทางการประพฤติตนที่ดี ให้มีทักษะในการดำเนินชีวิต “เก่ง ดี และมีความสุข” เพื่อให้เด็กและเยาวชนที่ นำธรรมะ นำหลักคำสอนที่ได้รับไปประยุกต์ใช้ในชีวิตประจำวัน รู้วิธีการป้องกัน  รู้วิธีแก้ไขปัญหา  สร้างภูมิต้านทานให้กับตนเองด้วยคุณธรรม ให้เป็นผู้มีชีวิตอยู่อย่างรู้เท่าทันโลก นำพาชีวิตสู่ความสำเร็จ  เพื่อเกื้อกูลแก่ตนเองและประเทศชาติในที่สุด

**2.วัตถุประสงค์**

2.1.เพื่อให้นักเรียนมีมารยาทที่ดีงามและมีความรู้ความเข้าในหลักธรรมทางพระพุทธศาสนาที่ถูกต้อง2.2. เพื่อใช้หลักธรรมทางพระพุทธศาสนาขัดเกลาจิตใจนักเรียนเกิดการพัฒนาตนเอง คิดเป็น ทำเป็น แก้ปัญหาเป็น จนนำไปสู่การพัฒนาครอบครัว สังคม ประเทศชาติ

2.3 เพื่อนำความรู้ไปสอบธรรมศึกษา

2.4นักเรียนมีวินัยมีความรับผิดชอบและปฏิบัติตามหลักธรรมเบื้องต้นของศาสนาที่ตนนับถือ

**3. เป้าหมาย**

**เป้าหมายเชิงปริมาณ**   
 นักเรียนโรงเรียนศรีสำโรงชนูปถัมภ์ร้อยละ 100 ทั้งระดับชั้นมัธยมศึกษาตอนต้นและตอนปลาย

**เป้าหมายเชิงคุณภาพ**  
  ผู้เรียนมีคุณธรรม จริยธรรม และค่านิยมที่พึงประสงค์ทำให้การเรียนการสอนสู่นักเรียนมีประสิทธิภาพ 100%

**4. สถานที่ดำเนินการ**

โรงเรียนศรีสำโรงชนูปถัมภ์

**5. กิจกรรม/ระยะเวลาการดำเนินการ**

|  |  |  |  |
| --- | --- | --- | --- |
| **ที่** | **กิจกรรม** | **ระยะเวลาดำเนินงาน** | **ผู้รับผิดชอบ** |
| **1** | กิจกรรมสวดมนต์ไหว้พระอบรมคุณธรรม จริยธรรมในสถานศึกษา | ไตรมาสที่ 1 - ไตรมาสที่4 | นายพงศกร ยืนยง |
| 2 | สอบธรรมศึกษาชั้นตรี-เอก | ไตรมาสที่ 1 - ไตรมาสที่4 | นายพงศกร ยืนยง |
| 3 | กิจกรรมอบรมคุณธรรม จริยธรรมนักเรียนพุทธบุตร | ไตรมาสที่ 1 - ไตรมาสที่4 | นายพงศกร ยืนยง |

**ไตรมาสที่1 1 เม.ย. 64 - 30 มิ.ย. 64**

**ไตรมาสที่2 1 ก.ค. 64 - 30 ก.ย. 64**

**ไตรมาสที่ 3 1 ต.ค. 64 - 31 ธ.ค. 64**

**ไตรมาสที่ 4 1 ม.ค. 65 - 31 มี.ค. 65**

**6. งบประมาณ**

**เงินงบประมาณ 64,667 บาท**

1. **เงินอุดหนุนเรียนฟรี 15 ปี 64,667 บาท**

**7.รายละเอียดการใช้งบประมาณ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ที่** | **กิจกรรมและคำชี้แจงการใช้งบประมาณ** | **งบประมาณจำแนกตามรายการและกิจกรรม** | | | **งบประมาณ** | | | | **รวม** |
| **ตอบแทน** | **ใช้สอย** | **วัสดุ** | **อุดหนุน** | **เรียนฟรี** | **รายได้สถานศึกษา** | **อื่นๆ** |
| กิจกรรมที่ 1 | กิจกรรมสวดมนต์ไหว้พระอบรมคุณธรรม จริยธรรมในสถานศึกษา |  |  | **3,500** |  | **3,500** |  |  | **3,500** |
| กิจกรรมที่ 2 | อบรมคุณธรรม จริยธรรมนักเรียนพุทธบุตร |  |  | **61,487** |  | **61,487** |  |  | **61,487** |
| **รวมทั้งสิ้น** | | | | | | | | | **64,667** |

**หมายเหตุขอถัวจ่ายทุกรายการ**

**8.การประเมินผล**

|  |  |  |
| --- | --- | --- |
| ตัวชี้วัดความสำเร็จ | วิธีวัด/การประเมิน | เครื่องมือที่ใช้ |
| **ผลผลิต ( Outputs )**  ร้อยละ 85 ของนักเรียนพัฒนาคุณธรรมจริยธรรมที่ดีขึ้น | 1.การสอบถามความพึงพอใจในการร่วมกิจกรรมของนักเรียน  2.การสอบถามความพึงพอใจในการร่วมกิจกรรมของครู  3.ตรวจสอบระดับผลการประเมินคุณลักษณะอันพึงประสงค์จากแบบบันทึกผลการ  พัฒนาคุณภาพผู้เรียน | 1.แบบสอบถามความพึงพอใจในการร่วมกิจกรรมของนักเรียน  2.แบบสอบถามความพึงพอใจในการร่วมกิจกรรมของครู  3.แบบบันทึกผลการพัฒนาคุณภาพผู้เรียน |
| **ผลลัพธ์ (Outcomes)**  1.ร้อยละ 85 ของนักเรียน  พัฒนาคุณธรรม จริยธรรมอยู่ในระดับดีขึ้นไป  2.ร้อยละ 85 ของนักเรียน  มีคุณลักษณะอันพึงประสงค์ตามหลักสูตรอยู่ในระดับดีขึ้นไป  3.ร้อยละ 85 ของครูมีความ  พอใจ กับพฤติกรรมของนักเรียน  มีคุณลักษณะอันพึงประสงค์อยู่ในระดับดีขึ้นไป | 1.การสอบถามความพึงพอใจในการร่วมกิจกรรมของนักเรียน  2.การสอบถามความพึงพอใจในการร่วมกิจกรรมของครู  3.ตรวจสอบระดับผลการประเมินคุณลักษณะอันพึงประสงค์จากแบบบันทึกผลการพัฒนาคุณภาพผู้เรียน | 1.แบบสอบถามความพึงพอใจในการร่วมกิจกรรมของนักเรียน  2.แบบสอบถามความพึงพอใจในการร่วมกิจกรรมของครู  3.แบบบันทึกผลการพัฒนาคุณภาพผู้เรียน |

**9. ผลที่คาดว่าจะได้รับ**

9.1. นักเรียนทุกคนมีคุณธรรม จริยธรรม คือ มีความกตัญญูกตเวทีต่อผู้มีพระคุณ ตลอดจนมีความศรัทธาและเรียนรู้ เข้าใจหลักธรรมทางพระพุทธศาสนาอย่างถูกต้อง

9.2. นักเรียนทุกคนเกิดการพัฒนาตนเอง คิดเป็น ทำเป็น แก้ปัญหาเป็น จนนำไปสู่การพัฒนาครอบครัว สังคม ประเทศชาติ และจรรโลง ไว้ซึ่งความมั่นคงของสถาบันชาติ ศาสนา พระมหากษัตริย์

ลงชื่อ ผู้เสนอโครงการ

(นายพงศกร ยืนยง)

ลงชื่อ ผู้เห็นชอบโครงการ

(นายฉลวย ลิ้นจี่)

หัวหน้าฝ่ายส่งเสริมพฤติกรรมนักเรียน

ลงชื่อ ผู้เห็นชอบโครงการ

(นายกมลพรรณ จ้อยสูงเนิน)

รองผู้อำนวยการฝ่ายส่งเสริมพฤติกรรมนักเรียน

ลงชื่อ ผู้อนุมัติโครงการ

(นายพัฒนพงษ์ สีกา)

ผู้อำนวยการโรงเรียนศรีสำโรงชนูปถัมภ์

รายละเอียดค่าใช้จ่าย

โครงการ พัฒนาคุณธรรม จริยธรรมและค่านิยมมาตรฐานสังคมและชุมชนแก่นักเรียน(รหัส309)

ฝ่าย ส่งเสริมคุณธรรม จริยธรรม

งบประมาณที่ได้รับ จำนวน 65,667 บาทปีการศึกษา 2565

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**กิจกรรมที่ 1 กิจกรรมสวดมนต์ไหว้พระอบรมคุณธรรมจริยธรรมในสถานศึกษา**

|  |  |  |  |  |  |
| --- | --- | --- | --- | --- | --- |
| **ที่** | **รายการ** | **จำนวน**  **หน่วย** | **ราคา**  **ต่อหน่วย** | **รวม**  **เป็นเงิน** | **แหล่ง**  **งบประมาณ** |
|  | | | | | |
| 1 | ค่าดอกไม้ธูปเทียน | 1 | 500 | 500 | เงินเรียนฟรี 15 ปี |
| 2 | หนังสือสวดมนต์ | 200 | 15 | 3,000 |
| 3 | ค่าอาหารว่างถวายพระ | 1 | 1,000 | 1,000 |
| **รวมเงินทั้งสิ้น** | | | | **4,500** |

**กิจกรรมที่ 2 โครงการอบรมส่งเสริมคุณธรรมจริยธรรม “ค่ายพุทธบุตร”ต้านภัยยาเสพติด**

|  |  |  |  |  |  |
| --- | --- | --- | --- | --- | --- |
| **ที่** | **รายการ** | **จำนวน(หน่วย)** | **ราคาต่อหน่วย** | **ราคารวม** | **แหล่ง**  **งบประมาณ** |
| 1 | ค่าอาหารว่างและกลางวัน 2 วัน | 400 | 120 | 48,000 | เงินเรียนฟรี 15 ปี |
| 2 | ค่าวิทยากร | 10 | 1,000 | 10,000 |
| 3 | ค่าดอกไม้ธูปเทียนในพิธี | 1 | 500 | 500 |
| 4 | ค่ากระดาษเกียรติบัตร | 20 | 120 | 2,400 |
| 6 | ค่ากระดาษปกสี | 3 | 89 | 267 |
| **รวม** | | | | **61,167** |
| **รวมทุกกิจกรรม** | | | | **65,667** |