

**โครงการ ปีการศึกษา 2565**

**โรงเรียนศรีสำโรงชนูปถัมภ์อำเภอศรีสำโรง จังหวัดสุโขทัย**

**ชื่อโครงการ** ป้องกันและแก้ไขปัญหายาเสพติดและโรคเอดส์ **(รหัส 304)**

**ฝ่าย** ส่งเสริมพฤติกรรมนักเรียน

**ลักษณะโครงการ** โครงการต่อเนื่อง

**สนองนโยบายของสำนักงานคณะกรรมการศึกษาขั้นพื้นฐาน**  นโยบายจุดเน้นที่ 2

**สนองตัวชี้วัดโรงเรียนมาตรฐานสากล** เป้าหมายที่ **5**

**สนองกลยุทธ์โรงเรียน** ข้อที่ 3

**สนองมาตรฐานการศึกษาขั้นพื้นฐาน** มาตรฐานที่ 1

**ผู้รับผิดชอบโครงการ** นายมนตรี ขอบุญ

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1. หลักการและเหตุผล**

โรงเรียนศรีสำโรงชนูปถัมภ์ ตระหนักว่า บุหรี่เป็นสินค้าฆ่าคนที่มีขายทั่วไปในท้องตลอดและ  
เห็นความสำคัญของการสร้างค่านิยมไม่สูบบุหรี่ จึงเห็นว่าการขับเคลื่อนกิจกรรมโรงเรียนปลอดบุหรี่   
ตลอดทั้งยาเสพติดและโรคเอดส์ซึ่งติดต่อทางเพศสัมพันธ์ เข้ามามีผลทำให้สภาพร่างกายและจิตใจของเยาวชนจำนวนมากเสื่อมถอยลง เยาวชนที่ติดยาเสพติดอยู่ในสถานที่ไม่สามารถจะพัฒนาการศึกษาได้ กลายเป็นบุคคลที่สังคมรังเกียจ ส่วนเยาวชนที่ใช้ชีวิตมักง่ายส่ำส่อนทางเพศหรือถูกล่อลวงไปสู่  
การมีเพศสัมพันธ์โดยไม่ได้ระมัดระวังหรือไม่ป้องกันตนเองมีโอกาสสูงที่จะติดเชื้อเอดส์และโรคติดต่อทางเพศสัมพันธ์ การดำเนินการเพื่อลดการแพร่ระบาดของยาเสพติดโรคเอดส์และโรคติดต่อทางเพศสัมพันธ์อย่างต่อเนื่องเป็นสิ่งที่ยาก มีเด็กและเยาวชนจำนวนมากที่มีพฤติกรรมการเสพยาเสพติดซึ่งทุกฝ่าย  
มีความมุ่งหวังที่จะปกป้องเยาวชนให้พ้นจากการถูกชักจูงล่อลวงให้ใช้สารเสพติดได้

เพื่อสนับสนุนนโยบายของกระทรวงศึกษาธิการที่สอดคล้องกับนโยบายของโรงเรียนที่มุ่งมั่น  
จะพัฒนาผู้เรียนโดยใช้คุณธรรมเป็นพื้นฐานของกระบวนการเรียนรู้ที่เชื่อมโยงความร่วมมือของสถาบัน ครอบครัว ชุมชน สถาบันศาสนา มาขับเคลื่อนปรัชญาเศรษฐกิจพอเพียง โดยมีการดำเนินชีวิตของตน  
ให้อยู่บนพื้นฐานของความพอเพียงตามที่รัฐบาลและกระทรวงศึกษาธิการมีนโยบายเร่งด่วน ให้โรงเรียนดำเนินการรณรงค์ต่อต้าน แก้ไขปัญหายาเสพติดและโรคเอดส์ซึ่งเป็นมหันตภัยร้ายและเป็นบ่อนทำลายสังคมและเยาวชนของชาติ โรงเรียนตระหนักและเห็นความสำคัญของปัญหายาเสพติดและโรคเอดส์ซึ่งเป็นปัญหาสำคัญที่ส่งผลกระทบต่อผู้เรียนเป็นอย่างยิ่ง โรงเรียนจึงต้องเฝ้าระวังเป็นพิเศษ เพื่อให้มีระบบป้องกัน แก้ไขและเฝ้าระวังปัญหายาเสพติดและโรคเอดส์ในสถานศึกษาอย่างยั่งยืน

ดังนั้น จึงจัดทำโครงการป้องกันและแก้ไขปัญหายาเสพติดและโรคเอดส์ เพื่อเฝ้าระวังนักเรียน  
ทุกกลุ่มมิให้เข้าไปเกี่ยวข้องทั้งในฐานะผู้เสพ ผู้บำบัด ผู้จำหน่ายและผู้ค้า โดยมีการประชาสัมพันธ์ และปฏิบัติการรณรงค์เพื่อการนำไปสู่การปฏิบัติอย่างต่อเนื่อง จริงจัง และร่วมมือกันทุกฝ่าย

**2. วัตถุประสงค์**

1. เพื่อป้องกันมิให้นักเรียนของโรงเรียนมีพฤติกรรมเสี่ยงยาเสพติดและโรคเอดส์

2. เพื่อให้นักเรียนตระหนักถึงความสำคัญของการร่วมรณรงค์ ต่อต้าน และป้องกันทั้งยาเสพติดและโรคเอดส์

3. เพื่อสร้างความร่วมมือระหว่างหน่วยงานราชการกับชุมชนในการร่วมกันต่อต้านยาเสพติด

**3. เป้าหมาย**

**เป้าหมายเชิงปริมาณ**

1. นักเรียนโรงเรียนศรีสำโรงชนูปถัมภ์มีความรู้และเกิดทักษะการปฏิเสธในการป้องกันตนเองจากยาเสพติดและโรคเอดส์ร้อยละ 95

2. นักเรียนโรงเรียนศรีสำโรงชนูปถัมภ์ตระหนักถึงความสำคัญของการร่วมรณรงค์ ต่อต้าน   
และป้องกันทั้งยาเสพติดและโรคเอดส์ร้อยละ 95

3. มีความร่วมมือระหว่างหน่วยงานราชการกับชุมชนในการร่วมกันต่อต้านยาเสพติดร้อยละ 95

**เป้าหมายเชิงคุณภาพ**

1. นักเรียนโรงเรียนศรีสำโรงชนูปถัมภ์สามารถนำความรู้และทักษะการปฏิเสธในการป้องกัน  
ยาเสพติดและโรคเอดส์ ไปใช้ในการดำรงชีวิตได้อย่างมีคุณภาพ

2. นักเรียนโรงเรียนศรีสำโรงชนูปถัมภ์ตระหนักถึงความสำคัญของการร่วมรณรงค์ ต่อต้าน และป้องกันทั้งยาเสพติดและโรคเอดส์ ส่งผลต่อการดำรงชีวิตได้อย่างมีคุณภาพ

3. มีความร่วมมือระหว่างหน่วยงานราชการกับชุมชนในการร่วมกันต่อต้านยาเสพติดส่งผลให้เกิดสังคมที่มีคุณภาพ

**4. สถานที่ดำเนินการ**

โรงเรียนศรีสำโรงชนูปถัมภ์

**5. กิจกรรม/ระยะเวลาการดำเนินการ**

|  |  |  |  |
| --- | --- | --- | --- |
| **ที่** | **กิจกรรม** | **ระยะเวลาดำเนินงาน** | **ผู้รับผิดชอบ** |
| 1 | กิจกรรมที่ 1 | ไตรมาสที่ 1-ไตรมาสที่ 4 | นายมนตรี ขอบุญ |
| 2 | กิจกรรมที่ 2 | ไตรมาสที่ 1-ไตรมาสที่ 4 | นายมนตรี ขอบุญ |
| 3 | กิจกรรมที่ 3 | ไตรมาสที่ 1-ไตรมาสที่ 4 | นายมนตรี ขอบุญ |

ไตรมาสที่ 1 1 เม.ย. 65 - 30 มิ.ย. 65

ไตรมาสที่ 2 1 ก.ค. 65 - 30 ก.ย. 65

ไตรมาสที่ 3 1 ต.ค. 65 - 31 ธ.ค. 65

ไตรมาสที่ 4 1 ม.ค. 66 - 31 มี.ค. 66

**6. งบประมาณ**

เงินงบประมาณ 11,500 บาท

เงินอุดหนุนเรียนฟรี 15 ปี 11,500 บาท

**7. รายละเอียดการใช้งบประมาณ**

| **ที่** | **กิจกรรมและคำชี้แจงการใช้งบประมาณ** | **งบประมาณจำแนกตามรายการและกิจกรรม** | | | **งบประมาณ** | | | | **รวม** |
| --- | --- | --- | --- | --- | --- | --- | --- | --- | --- |
| **ตอบแทน** | **ใช้สอย** | **วัสดุ** | **อุด**  **หนุน** | **เรียนฟรี** | **รายได้สถาน**  **ศึกษา** | **อื่นๆ** |
| กิจกรรมที่ 1 | **กิจกรรมโรงเรียนปลอดบุหรี่**  1. ประชุมปรึกษาหารือ  2. จัดทำแบบสำรวจข้อมูล เป็นบุคคล  3. แจกแบบสำรวจให้ครู ที่ปรึกษาเก็บข้อมูล  4. การป้องกัน  5. การแก้ไข  6. การบำบัดฟื้นฟู |  |  | 2,500 |  | 2,500 |  |  | 2,500 |
| กิจกรรมที่ 2 | **กิจกรรมป้องกันแก้ไขปัญหา ยาเสพติดและโรคเอดส์**  1. ประชุมปรึกษาหารือ  2. การป้องกัน  3. การแก้ไข  4. การบำบัดฟื้นฟู |  |  | 7,500 |  | 7,500 |  |  | 7,500 |
| กิจกรรมที่ 3 | **กิจกรรมรณรงค์ต่อต้านยาเสพติดและโรคเอดส์ในวันสำคัญและ วันอื่นๆ**  1. ประชาสัมพันธ์  2. การรณรงค์ป้องกันและแก้ไข  3. กิจกรรมอบรมนักเรียน แกนนำ  4. กิจกรรมสร้างเสริมภูมิคุ้มกัน  - วันงดสูบบุหรี่โลก  - วันต่อต้านยาเสพติดโลก  - วันต่อต้านโรคเอดส์โลก  - อื่นๆ  5. ศูนย์สื่อยาเสพติดและ โรคเอดส์ |  |  | 1,500 |  | 1,500 |  |  | 1,500 |
| **รวมทั้งสิ้น** | | | | |  |  |  |  | **11,500** |

**\*หมายเหตุขอถัวจ่ายทุกรายการ\***

**8. การประเมินผล**

|  |  |  |
| --- | --- | --- |
| **ตัวชี้วัดความสำเร็จ** | **วิธีวัด/การประเมิน** | **เครื่องมือที่ใช้** |
| **ผลผลิต ( Outputs )**  1. นักเรียนโรงเรียนศรีสำโรงชนูปถัมภ์มีความรู้และเกิดทักษะการปฏิเสธในการป้องกันตนเองจากยาเสพติดและโรคเอดส์ ร้อยละ 95  2. นักเรียนโรงเรียนศรีสำโรงชนูปถัมภ์ตระหนักถึงความสำคัญของการร่วมรณรงค์ ต่อต้าน และป้องกันทั้งยาเสพติดและโรคเอดส์ร้อยละ 95  3. มีความร่วมมือระหว่างหน่วยงานราชการกับชุมชน ในการร่วมกันต่อต้านยาเสพติดร้อยละ 95 | การสังเกต | แบบสังเกต  พฤติกรรมนักเรียน |
| **ผลลัพธ์ (Outcomes)**  1. นักเรียนโรงเรียนศรีสำโรงชนูปถัมภ์สามารถนำความรู้และทักษะการปฏิเสธในการป้องกันยาเสพติดและโรคเอดส์ ไปใช้ ในการดำรงชีวิตได้อย่างมีคุณภาพ  2. นักเรียนโรงเรียนศรีสำโรงชนูปถัมภ์ตระหนักถึงความสำคัญของการร่วมรณรงค์ ต่อต้าน และป้องกันทั้งยาเสพติดและ โรคเอดส์ ส่งผลต่อการดำรงชีวิตได้อย่างมีคุณภาพ  3. มีความร่วมมือระหว่างหน่วยงานราชการกับชุมชน ในการร่วมกันต่อต้านยาเสพติดส่งผลให้เกิดสังคมที่มีคุณภาพ | การสังเกต | แบบสังเกต  พฤติกรรมนักเรียน |

**9. ผลที่คาดว่าจะได้รับ**

นักเรียนโรงเรียนศรีสำโรงชนูปถัมภ์ตระหนักถึงความสำคัญของการร่วมรณรงค์ ต่อต้าน และป้องกันยาเสพติดและโรคเอดส์ สามารถนำความรู้และทักษะการปฏิเสธในการป้องกันยาเสพติดและ  
โรคเอดส์ไปใช้ในการดำรงชีวิตได้อย่างมีคุณภาพและเป็นแบบอย่างที่ดีให้แก่สังคม

(นายมนตรี ขอบุญ)

ผู้เสนอโครงการ

(นายฉลวย ลิ้นจี่)

หัวหน้าฝ่ายส่งเสริมพฤติกรรมนักเรียน

ผู้เห็นชอบโครงการ

(นายกมลพรรณ จ้อยสูงเนิน)

รองผู้อำนวยการฝ่ายส่งเสริมพฤติกรรมนักเรียน

ผู้เห็นชอบโครงการ

(นายพัฒนพงษ์ สีกา)

ผู้อำนวยการโรงเรียนศรีสำโรงชนูปถัมภ์

ผู้อนุมัติโครงการ

**รายละเอียดค่าใช้จ่าย**

**โครงการ ป้องกันและแก้ไขปัญหายาเสพติดและโรคเอดส์ (รหัส 304)**

**ฝ่าย ส่งเสริมพฤติกรรมนักเรียน**

**งบประมาณที่ได้รับ จำนวน 11,500 บาท ปีการศึกษา 2565**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**กิจกรรมที่ 1กิจกรรมโรงเรียนปลอดบุหรี่**

|  |  |  |  |  |  |
| --- | --- | --- | --- | --- | --- |
| **ที่** | **รายการ** | **จำนวน**  **หน่วย** | **ราคา**  **ต่อหน่วย** | **รวม**  **เป็นเงิน** | **แหล่ง**  **งบประมาณ** |
|  | | | | | |
| 1 | ป้ายไวนิล | 5 ป้าย | 500 | 2,500 | เงินเรียนฟรี 15 ปี |
| **รวมเงินทั้งสิ้น** | | | | **2,500** |

**กิจกรรมที่ 2 กิจกรรมป้องกันแก้ไขปัญหายาเสพติดและโรคเอดส์**

|  |  |  |  |  |  |
| --- | --- | --- | --- | --- | --- |
| **ที่** | **รายการ** | **จำนวน**  **หน่วย** | **ราคา**  **ต่อหน่วย** | **รวม**  **เป็นเงิน** | **แหล่ง**  **งบประมาณ** |
|  | | | | | |
| 1 | ชุดตรวจหาสารเสพติด | 300 ชิ้น | 25 | 7,500 | เงินเรียนฟรี 15 ปี |
| **รวมเงินทั้งสิ้น** | | | | **7,500** |

**กิจกรรมที่ 3 กิจกรรมรณรงค์ต่อต้านยาเสพติดและโรคเอดส์ในวันสำคัญและวันอื่น ๆ**

|  |  |  |  |  |  |
| --- | --- | --- | --- | --- | --- |
| **รายการที่** | **รายการ** | **จำนวน(หน่วย)** | **ราคาต่อหน่วย** | **ราคารวม** | **แหล่ง**  **งบประมาณ** |
| 1 | ป้ายไวนิล | 5 ป้าย | 300 | 1,500 | เงินเรียนฟรี 15 ปี |
| **รวมเงินทั้งสิ้น** | | | | **1,500** |
| **รวมทุกกิจกรรม** | | | | **11,500** |  |